Donas (B.R.E.L.)

Dounah (fransé : Donnas) a l'é eunna quemeunna da bâsa Val d'Ohta.

 Géografiya 
Dounah che troue dén eunna piquioda pianeurra fran ou cu dé eunna collina reutcha dé veugne. A l'é eun paìs cognù pé la coltivachón dou preméi vin DOC valdouhtàn, lo "Donnas".

 Ehtoria 
Dounah pou vantéi li rehte di Romàn mièi conservà in Val d'Ohta: eunna par dou tchumìn dé Gaule, copà pé pieu dé 200 métre didèn lo greup, fran déssù y éive dé Douéira ató un importàn arc in péra, ehpes cajo cattro métre é eunna péra miliéra qué a éndécae la dihtansa ató Augusta Prætoria (Ohta).

Tanque à la fin dou dejeusettiémo siécle, lo térritouére dé Dounah, dézot lo control di Savoué é di Mossieu dé Pón-Sén-Martìn, l'ae ihtà un importàn tchentro économique é amministratif: dé sou tén la yé son incorra, ou bor, dé prehtijous palas (Palas Enrielli, XVII siécle) ató dé portón in noéi é dé pitteurre comèn chit qué ché véon à l'écomusé da lattérì dé Tréby.

Touit y ivér, ou bor dé Dounah, nón pout permonéi-che tot ou lón dou torrèn Fer é ammiréi la tor dé Pramotton ató cheu cantón, dou onziémo siécle, eunna di pieu viéiye da réjón.

 Article gropà 
 Val d'Ohta

Catègorie:Qeumeun-e de la Val d’Oûta